Document ID: /roh_data/filtered/fineweb-2-filterrobots_roh.jsonl.gz/4351

Il pli bler saja la Rega vegnida clamada pervi dad accidents da sportists da naiv, ha communitgà l'aviatica da salavament. Dasperas però era per transportar en l'ospital persunas malsaunas e per evacuaziuns.
Duas giadas è la Rega vegnid'alarmada pervia d'incendis. Ina giada per evacuar 20 persunas en consequenza da l'incendi da guaud en la Leventina, e la segunda giada per sgular en l'ospital 3 persunas blessadas suenter ch'in fieu era rut ora en il Posthotel Holiday Villa ad Arosa.
Ultra quai hajan ils jets d'ambulanza da la Rega gì da sgular enavos en Svizra 20 pazients. Quai da la Tailanda, l'India e da l'Europa dal sid.
RR novitads 17:00